Små (gjerne 1,7-1,9 millimeter), brede, gulrøde køllebiller. Hodet er nokså lite med sterkt reduserte fasettøyne, antennene lange og kraftige, de tre ytterste leddene danner en avlang klubbe. Palpene er gule, lange og slanke, nesten så lange som antennene. Pronotum er rundet, en del bredere enn hodet og noe lengre enn bredt. Dekkvingene er middels lange, rundede, betydelig bredere enn forkroppen. Bakkroppen er rundet med markert avsatt siderand. Flygevinger mangler. Beina er nokså slanke og middels lange.